নয়াদিল্লি, ২৮ ডিসেম্বর : সংবিধান, আমাদের দেশের ভিত আজ হুমকির সম্মুখীন| সরাসরি আক্রমণ করা হচ্ছে সংবিধানকে| বৃহস্পতিবার কংগ্রেসের ১৩৩ তম প্রতিষ্ঠা দিবস উপলক্ষ্যে নয়াদিল্লিতে সর্বভারতীয় কংগ্রেস কমিটির সদর দফতরে আয়োজিত অনুষ্ঠানে এমনই মন্তব্য করলেন কংগ্রেস সভাপতি রাহুল গান্ধী| নয়াদিল্লিতে এআইসিসি সদর দফতরে বক্তব্য রাখার সময় কংগ্রেস সভাপতি রাহুল গান্ধী আরও বলেছেন, ‘আমরা ভালো নাও করতে পারি| আমরা হারতেও পারি, কিন্তু সত্যের পথ থেকে কখনও সরবে না কংগ্রেস|’রাহুল গান্ধী বলেছেন, ‘সংবিধান, আমাদের দেশের ভিত আজ সঙ্কটের মুখে| সরাসরি আক্রমণ করা হচ্ছে সংবিধানকে| সংবিধানকে রক্ষা করা আমাদের দায়িত্ব, কংগ্রেস পার্টির দায়িত্ব এবং প্রতিটি ভারতবাসীর দায়িত্ব|’